Llofrudd yn y Chwarel

Nofel Gymraeg gan E. Morgan Humphreys yw Llofrudd yn y Chwarel (teitl llawn: Llofrudd yn y Chwarel [:] Un o anturiaethau John Aubrey). Fe'i cyhoeddwyd yn 1951 gan Wasg y Brython, Lerpwl.

Stori dditectif i blant hŷn ond sy'n addas i oedolion hefyd yw'r nofel hon. Fel yn y nofelau cynharach Dirgelwch Gallt y Ffrwd (1938) a Ceulan y Llyn Du (1944), prif gymeriad y stori yw'r Inspector John Aubrey, "Sherlock Holmes" y nofel dditectif Gymraeg.

Mae'n stori gyffro am lofrudd ar ffo mewn lle tawel diarffordd a'r plismyn a John Aubrey ar ei ôl. Bernir gan rai fod y cynllun yn wan a'r cyffro yn ddof mewn cymhariaeth â'r nofelau cynharaf. Dyma'r nofel olaf a gyhoeddodd yr awdwr, a hynny dwy flynedd cyn ei farwolaeth yn 1953.Bedwyr Lewis Jones, 'Edward Morgan Humphreys', yn Dewiniaid Difyr, gol. Mairwen a Gwynn Jones (Gwasg Gomer, 1983).

 Cyfeiriadau 

Categori:E. Morgan Humphreys
Categori:Llyfrau Cymreig 1951
Categori:Nofelau 1951
Categori:Nofelau ditectif Cymraeg
Categori:Nofelau plant